Viborg (Danii)

Viborg (mugažo danijan kelel, virktas [ˈviˌpɒˀ]) om lidn Danijan pohjoižpalas. Se om Keskjutlandii-agjan administrativine keskuz da pala.

 Istorii 
Eländpunkt om kaikiš amuižembišpäi Danijas, mainitase 8. voz'sadan lopuspäi kut vikingiden žilo. Lidnan nimituz libub amuižskandinavijan kelespäi i kogoneb kahtes palaspäi: vé «pühäsija» i borg «lidnuz».

Danijan kaikiš amuižemb opendusen aluzkund radab lidnas, se om Viborgan kafedraline školViborgan kafedraližen školan sait (viborgkatedralskole.dk).  (gimnazii keskopendusenke, , 1150 openikad), vspäi 1060. Päjumalanpertin aluz om pandud 12. voz'sadal (), nügüd'aigan se om lüteranižen Danijan jumalankodikundan Viborgan eparhijan keskuseks.

Lidn eli lämoipaloiš läbi vll 1501, 1567 i 1726. Jäl'gmäižes statjas paloi lophu pol'lidnad, i se udessündutihe vitkos. Viborg-raudtestancii om avaitud vl 1863.

 Geografijan andmused 
Lidn sijadase kundan keskuzpalas, agjan pohjoižes, 51 m ü.m.t. keskmäižel korktusel.

Matkad Kopenhagenhasai om 214 km päivnouzmha-suvipäivnouzmha orhal vai 324 km avtoteidme.

 Eläjad 
Vl 2022 lidnan eläjiden lugu oli 41 239 ristitud, kaiken Viborgan kundan — 96 847 ristitud 1474 km² pindal.

 Galerei 

 Sebruzlidnad 
  Porvoo, Suomenma
  Dal'vik, Islandii
  Hamar, Norvegii
  Lund, Ročinma
  Lüneburg, Alasaksonii-federacijanma, Saksanma (vspäi 1992)
  Kečkemet, Mad'jaranma
  Marijampole, Litvanma

 Homaičendad 

 Irdkosketused 
 Lidnan oficialine sait (viborg.dk). 

Kategorii:Danijan lidnad
Kategorii:Eländpunktad kirjamišton mödhe
*